HLAS – sociálna demokracia

HLAS – sociálna demokracia je sociálno-demokratická politická strana na Slovensku. Na ministerstve vnútra SR oznámila zber podpisov pre založenie strany 29. júna 2020 a zaregistrovaná bola 11. septembra 2020. Členmi prípravného výboru strany boli poslanci Národnej rady SR Peter Pellegrini, Matúš Šutaj Eštok a Peter Kmec. Po sérií stretnutí s občanmi s cieľom získať podpisy na založenie strany s názvom Pelletón, strana oznámila, že v regiónoch vyzbierala 94 414 podpisov, čo výrazne prekračuje klauzulu 15 000 podpisov. Predsedom strany sa po jej vzniku stal bývalý premiér a súčasný poslanec parlamentu Peter Pellegrini. Stranu založil so skupinou poslancov NR SR po odchode zo strany a poslaneckého klubu SMER – sociálna demokracia. K strane sa v parlamente hlási 11 poslancov, z nich všetci boli vo voľbách do Národnej rady SR v roku 2020 zvolení na kandidátnej listine strany SMER-SD. V parlamente pôsobia ako nezaradení, pretože vedenie parlamentu im nepovolilo vytvorenie vlastného poslaneckého klubu.

Zastúpenie v parlamente 2020-2023

Poslanci Národnej rady SR hlásiaci sa k strane 
Vo volebnom období 2020 - 2023 sa k strane v parlamente hlásilo 11 poslancov. Všetci sú bývalí členovia strany SMER-SD, ktorí boli na kandidátnej listine tejto strany zvolení za poslancov NR SR vo voľbách do Národnej rady SR v roku 2020.

Volebné výsledky

Mapy volebných výsledkov

Volebné preferencie

Volebné preferencie strany v percentách podľa agentúry FOCUS

Volebné preferencie strany v percentách podľa agentúry AKO 

Poznámky
* Hrubo vyznačené hodnoty znamenajú prekročenie hranice 5 % potrebnej na vstup do parlamentu.

Referencie

Pozri aj 
 Peter Pellegrini

Externé odkazy 
 Oznámenie prípravného výboru strany v registri strán MV SR

 
Politické strany na Slovensku – funkčné
Sociálnodemokratické strany
Vzniklo v 2020